open-index/open-wikipedia-markdown huggingface dataset:
Κίτσος Μακρής

Ο **Κίτσος (Χρήστος) Μακρής** (Λάρισα, 2/15 Σεπτεμβρίου 1917 – Αθήνα, 12 Δεκεμβρίου 1988) ήταν Έλληνας λαογράφος.

## Βιογραφικά στοιχεία
Γεννήθηκε το 1917 στη Λάρισα. Το 1926 εγκαταστάθηκε στο Βόλο, όπου και έζησε μέχρι το θάνατό του.

Το 1939 εξέδωσε το πρώτο του βιβλίο με τίτλο *Ο ζωγράφος Θεόφιλος*, ήταν από τους πρώτους μελετητές του ζωγράφου Θεόφιλου Χατζημιχαήλ. Την ίδια χρονιά, ξεκίνησε προσπάθεια για την διάσωση των έργων του καλλιτέχνη, με αποτέλεσμα στην συλλογή του Κίτσου Μακρή να βρίσκονται σήμερα ορισμένα από τα σημαντικότερα έργα του ζωγράφου. Φωτογράφισε επίσης πολλά μνημεία λαϊκής τέχνης του Πηλίου, ενώ στη λαογραφική συλλογή του άφησε πάνω από 5.000 φωτογραφίες και διαφάνειες.

Στη διάρκεια της Κατοχής πήρε μέρος στην Εθνική Αντίσταση. Αργότερα, εκλέχτηκε τρεις φορές δημοτικός σύμβουλος του δήμου Βόλου. Η προσφορά του στην ανάδειξη και διάσωση της ελληνικής λαϊκής  τέχνης ήταν σημαντικότατη. Με διαλέξεις και μαθήματα σε όλη την Ελλάδα, με άρθρα του σε εφημερίδες και περιοδικά, και με ταξίδια στο εξωτερικό για εκθέσεις και μελέτη, απέκτησε αλλά και διέδωσε τις τεράστιες γνώσεις του πάνω στη λαϊκή τέχνη. Για τον λόγο αυτό, τιμήθηκε και από την Ακαδημία Αθηνών.

Πέθανε ξαφνικά στην Αθήνα στις 12 Δεκεμβρίου 1988. Μετά τον θάνατό του, και μετά από δική του επιθυμία, η οικογένειά του δώρισε στο Πανεπιστήμιο Θεσσαλίας το σπίτι του για να χρησιμοποιηθεί ως κέντρο ερευνών και στεγάζει σήμερα το Λαογραφικό Κέντρο Κίτσου Μακρή.

## Παραπομπές

## Εξωτερικοί σύνδεσμοι
* Ιστοσ. magnesia-tourism.gr-Περιφέρεια Θεσσαλίας, Λαογραφικό Κέντρο Κίτσου Μακρή, Ανακτήθηκε 23 Μαρτίου 2013.

Κατηγορία:Έλληνες λαογράφοι
Σφάλματα φακών

Οι προσεγγιστικές σχέσεις που ισχύουν για τους φακούς βασίζονται στην παραδοχή ότι από την ανάπτυξη του ημιτόνου της προσπίπτουσας γωνίας θ σε σειρά McLaurin μόνο ο πρώτος όρος έχει αριθμητική σημασία.

:sin( \theta)= \theta - \frac{ \theta^3}{3!} + \frac{ \theta^5}{5!} - ...

Η θεωρία της οπτικής που αναπτύχθηκε στην προσέγγιση του πρώτου όρου αυτής της σειράς ονομάζεται **παραξονική θεωρία οπτικής** (paraxial optics) ή θεωρία Gauss. Στη πράξη, οι γωνίες πρόσπτωσης είναι μεγάλες με αποτέλεσμα να είναι σημαντικοί και οι όροι τρίτου και πέμπτου βαθμού της παραπάνω σειράς. Σε αυτή την περίπτωση δεν ισχύουν οι παραξονικοί κανόνες για τη δημιουργία ειδώλου και εμφανίζονται ατέλειες στην απεικόνιση. Αυτές οι ατέλειες ονομάζονται σφάλματα φακών . Ανάλογα με τους όρους που λαμβάνονται υπόψη τα σφάλματα αυτά ονομάζονται σφάλματα τρίτης ή πέμπτης τάξης.

## Δείτε επίσης
*Σφάλμα σφαιρικής εκτροπής
*Σφάλμα κόμης
*Αστιγματισμός και καμπύλωση πεδίου
*Παραμόρφωση ειδώλου
*Χρωματικά σφάλματα
*Περιθλαστικό σφάλμα

## Εξωτερικοί σύνδεσμοι
Χλόη Τζόουνς

Η **Χλόη Τζόουνς** (*Chloe Jones*, πραγματικό όνομα *Melinda Dee Taylor*, 17 Ιουνίου 1975 - 4 Ιουνίου 2005) ήταν διάσημο φωτομοντέλο και για ένα διάστημα πορνογραφική ηθοποιός. Γεννήθηκε στο Σίλσμπι του Τέξας το 1975 και πέθανε στο Χιούστον το 2005.

Η Χλόη υπήρξε πολύ γνωστό μοντέλο με παρουσίες σε διάφορα έντυπα και τον Απρίλιο του 1998 ήταν *Pet of the Month* στο αμερικανικό περιοδικό Penthouse. Το 2001 εισήλθε στο χώρο του πορνό όπου έμεινε μόλις μέχρι το 2004 κάνοντας περίπου 30 ταινίες. Η φήμη της από το μόντελιγκ την ακολούθησε και εκεί, παρόλο που η καριέρα της σαν ηθοποιός ήταν σύντομη. Πέθανε ξαφνικά το 2005 λίγο πριν συμπληρώσει τα 30 της χρόνια, πιθανότατα λόγω χρήσης διάφορων ουσιών.

## Βραβεία
*1999 AVN Award: Female Performer of the Year
*1999 AVN Award: Best Anal Sex Scene (The Kiss)
*1999 AVN Award: Best Supporting Actress (Masseuse 3)
*2000 AVN Award: Best Actress (Chloe)
*2000 AVN Award: Best Anal Sex Scene (Breaking up)
*2000 AVN Award: Best Solo Sex Scene (What makes you cum?)
*2000 AVN Award: Best All-Girl Sex Scene (Tampa Tushy Fest) mit Alisha Klass

## Άλλα στοιχεία
*Λέγεται ότι η Χλόη έπασχε από επιληψία.
*Στην υπόθεση του θανάτου της διάφορες φήμες είχαν μπλέξει και τον ηθοποιό Τσάρλι Σιν με τον οποίο φέρεται να διατηρούσε εκείνη την εποχή "παράνομη" σχέση.

## Παραπομπές


## Εξωτερικοί σύνδεσμοι
*A girl called Jones - Βιογραφία και πληροφορίες

Κατηγορία:Φωτομοντέλα
Κατηγορία:Penthouse Pets
Κατηγορία:Αμερικανίδες ηθοποιοί πορνογραφικών ταινιών
Γραβιά

Το όνομα **Γραβιά** μπορεί να αναφέρεται σε έναν από τους παρακάτω οικισμούς:
*Γραβιά Φωκίδας, χωριό του νομού Φωκίδας
*Γραβιά Άρτας, χωριό του νομού Άρτας
*Γραβιά Καρδίτσας, χωριό του νομού Καρδίτσας
Μουσουνίτσα Φωκίδας

Η  **Μουσουνίτσα** (πρώην όνομα **Κάτω Μουσουνίτσα**) είναι ορεινό χωριό του Δήμου Δελφών του Νομού Φωκίδας. Είναι χτισμένη σε υψόμετρο 860 μέτρων στις ανατολικές πλαγιές των Βαρδουσίων μέσα σε μία κοιλάδα που σχηματίζει ένας παραπόταμος του Μόρνου. Ο πληθυσμός της σύμφωνα με την απογραφή του 2011 είναι 165 κάτοικοι. Δίπλα στην Μουσουνίτσα βρίσκεται το χωριό Αθανάσιος Διάκος (παλιά ονομασία Άνω Μουσονίτσα). Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

*Ιστοσελίδα του Νομού Φωκίδος 

## Παραπομπές


Κατηγορία:Χωριά της περιφερειακής ενότητας Φωκίδας
Μουσουνιτσα
Κώστας Τσίμας

Ο **Κωνσταντίνος (Κώστας) Τσίμας** (1936-29 Νοεμβρίου 2005) ήταν κορυφαίο στέλεχος του αντιδικτατορικού αγώνα και του ΠΑΚ (ψευδώνυμο στην Αντίσταση κατά της Χούντας: «Μάρκος»), στενός φίλος και συνεργάτης του Ανδρέα Παπανδρέου. Μετά από το 1981, ανέλαβε πολύ σημαντικές κρατικές θέσεις, μία από τις οποίες ήταν διοικητής της Εθνικής Υπηρεσίας Πληροφοριών (Ε.Υ.Π.)

## Βιογραφία
Ο Κώστας Τσίμας γεννήθηκε στον Θεολόγο της Θάσου. Ο πατέρας του ήταν καπνεργάτης και δραστήριο μέλος του ΚΚΕ. Η οικογένειά του μετανάστευσε αρχικά στο Βέλγιο και στη συνέχεια στις ΗΠΑ, όπου σπούδασε Πολιτικές Επιστήμες στο Πανεπιστήμιο της Νέας Υόρκης (New York City University) και ανέπτυξε πολυσχιδή επιχειρηματική και πολιτική δραστηριότητα. Γνώρισε τον Ανδρέα Παπανδρέου και έγινε στενός συνεργάτης του στα τέλη της δεκαετίας του '60, επί χούντας, και αρχικά ανέλαβε υπεύθυνος του ΠΑΚ Βορείου Αμερικής. Στη συνέχεια ήταν υπεύθυνος για τον ένοπλο κλάδο του ΠΑΚ. Ο ίδιος ο Τσίμας εκπαιδεύτηκε από τις μυστικές υπηρεσίες της Ανατολικής Γερμανίας σε στρατόπεδα στη Συρία και τον Λίβανο σε θέματα κατασκοπίας και ανορθόδοξου πολέμου.

Συνόδευσε τον Ανδρέα Παπανδρέου στην επιστροφή του στην Ελλάδα το 1974. Όταν ο Α. Παπανδρέου έγινε πρωθυπουργός, ο Τσίμας διατέλεσε διαδοχικά Γενικός Διευθυντής των Ελληνικών Ταχυδρομείων (ΕΛΤΑ) και Ειδικός Σύμβουλος Πρωθυπουργού από το 1981 έως το 1984, Γενικός Γραμματέας του Υπουργείου Δημόσιας Τάξης το διάστημα 1984-1985, υπαρχηγός της Κεντρικής Υπηρεσίας Πληροφοριών (ΚΥΠ) τα χρόνια 1985-1987, και ήταν ο πρώτος διοικητής κατά τη μετεξέλιξή της σε Εθνική Υπηρεσία Πληροφοριών (ΕΥΠ) τα χρόνια 1987-1989, μάλιστα ήταν αυτός που επεξεργάστηκε το νομοσχέδιο πολιτικοποίησης και μεταμόρφωσης της ελληνικής μυστικής υπηρεσίας. Από το 1989 έως το 1994 ήταν Ευρωβουλευτής του ΠΑΣΟΚ, και το 1995 έγινε Γενικός Γραμματέας της Περιφέρειας Κεντρικής Μακεδονίας. Εκλέχθηκε βουλευτής ΠΑΣΟΚ στον νομό Καβάλας στις εκλογικές αναμετρήσεις του 2000 και του 2004. Ήταν ένα καθαρά «ανδρεϊκό» στέλεχος, και δεν είχε ποτέ ιδιαίτερες σχέσεις με τον Κώστα Σημίτη.

## Πηγές
* Νίκος Κλειτσίκας, «Κώστας Τσίμας - Σελίδες Ζωής. Αγώνες για την Ελευθερία και τη Δημοκρατία», Προσκήνιο, Αθήνα 2004. www.nikosklitsikas.gr

## Εξωτερικοί σύνδεσμοι
* "Έφυγε ένας ακραιφνής ανδρεϊκός", *Ελευθεροτυπία*, 30/11/2005

## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Καβάλας
Κατηγορία:Διοικητές της Εθνικής Υπηρεσίας Πληροφοριών
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Νικ Κέιβ

Ο **Νίκολας Έντουαρντ (Νικ) Κέιβ** (*Nicholas Edward "Nick" Cave*, γεν. 22 Σεπτεμβρίου 1957) είναι Αυστραλός μουσικός, στιχουργός και συγγραφέας, περισσότερο γνωστός  σαν κύριος συντελεστής του ροκ συγκροτήματος Nick Cave and the Bad Seeds που ιδρύθηκε το 1983. Από το 1978 μέχρι το 1983 συμμετείχε στο συγκρότημα The Birthday Party (αρχική ονομασία *The Boys Next Door*) γνωστό ιδιαίτερα για τους γκόθικ ροκ ρυθμούς, τους προκλητικούς στίχους και τον βίαιο ήχο με επιρροές από τη free jazz, το μπλουζ και το πανκ. Το 2006 ίδρυσε το γκαράζ ροκ συγκρότημα Grinderman. Η μουσική του Κέιβ χαρακτηρίζεται από συναισθηματική ένταση, ευρεία ποικιλία επιρροών και λυρικές εμμονές με τη θρησκεία, τον θάνατο, την αγάπη και τη βία.

## Δισκογραφία
### The Boys Next Door
* *Door, Door* (1979)

### The Birthday Party
* *The Birthday Party* (1980)
* *Prayers on Fire* (1981)
* *Junkyard* (1982)

### Nick Cave and the Bad Seeds
* *[[From Her to Eternity]]* (1984)
* *[[The Firstborn Is Dead]]* (1985)
* *[[Kicking Against the Pricks]]* (1986)
* *[[Your Funeral... My Trial]]* (1986)
* *[[Tender Prey]]* (1988)
* *[[The Good Son (album)|The Good Son]]*  (1990)
* *[[Henry's Dream]]* (1992)* 
* *[[Let Love In]]* (1994)
* *[[Murder Ballads]]* (1996)
* *[[The Boatman's Call]]* (1997)
* *[[No More Shall We Part]]* (2001)
* *[[Nocturama]]* (2003)
* *[[Abattoir Blues/The Lyre of Orpheus]]* (2CD) (2004)
* *[[Dig, Lazarus, Dig!!!]]* (2008) 
* *[[Push the Sky Away]]* (2013)  
* *[[Skeleton Tree]]* (2016)
**[[Ghosteen]]* (2019)
**Wild God* (2024)

### Ζωντανές ηχογραφήσεις
* *Live Seeds* (1993)
* *Abattoir Blues Tour* (2007)
* *Live at the Royal Albert Hall* (2008)
* *Live from KCRW* (2013)

### Μουσική για ταινίες
**Ghosts... of the Civil Dead* (1988) - σε συνεργασία με τους Mick Harvey & Blixa Bargeld
**To Have And To Hold* (1996)  - σε συνεργασία με τους Mick Harvey & Blixa Bargeld
**Until The End Of World* (1991)
**The Proposition* (2005) - σε συνεργασία με τον Warren Ellis
**He died with a falafel in his hand* (2001) - ακούγονται τα τραγούδια Mercy Seat και Into My Arms

#### Μουσική για ντοκιμαντέρ
**The English Surgeon* (2007) - σε συνεργασία με τον Warren Ellis
**The Girls of Phnom Penh* (2009) - σε συνεργασία με τον Warren Ellis

## Διάφορα
**The Secret Life of the Love Song* - διαλέξεις του Nick Cave

## Βιβλία του Nick Cave
* And the Ass Saw the Angel - Nick Cave (1989) ISBN 1-880985-72-1
* *King Ink* - Nick Cave (1988) ISBN 1-880985-08-X
* *King Ink II* - Nick Cave (1997) ISBN 2-84261-053-9
* *The Pocket Canons Bible Series: Authorised King James Version: The Gospel According to Mark: Introduction* - Nick Cave (1998) ISBN 0-86241-796-1
* *Complete Lyrics* - Nick Cave (2001) ISBN 0-14-100515-7
* *The Complete Lyrics: 1978–2006* (2007)
* *The Death of Bunny Munro* (2009)
## Παραπομπές


## Εξωτερικοί σύνδεσμοι

* 
* nick-cave.net 
* Επίσημη ιστοσελίδα The Birthday Party
* Nick Cave Collection στο Performing Arts Collection, Arts Centre Melbourne 

Κειβ
Κειβ
Κειβ
Αθηνά Ωνάση

Η **Αθηνά Ρουσέλ** (Νεϊγί-συρ-Σεν, Γαλλία, 29 Ιανουαρίου 1985) είναι η μοναδική απόγονος του μεγιστάνα Αριστοτέλη Ωνάση, κόρη της Χριστίνας Ωνάση (1950-88) και του τέταρτου συζύγου της, Τιερί Ρουσέλ.

## Βιογραφικά Στοιχεία
Γεννήθηκε στο Νεϊγί-συρ-Σεν, στη Γαλλία. 

Τον Δεκέμβριο του 2005 παντρεύτηκε στο Σάο Πάολο της Βραζιλίας, με τον συναθλητή της, ιππέα Αλβάρο Αλφόνσο ντε Μιράντα Νέτο. Το 2016, φημολογούταν πως πήρε διαζύγιο.  

Μετά τον θάνατο της μητέρας της μεγάλωσε με την οικογένεια του πατέρα της και της δεύτερης συζύγου του, Μαριάν "Γκάμπι" Λαντχάγκε, μοντέλο από τη Σουηδία και μητέρα τριών ακόμα παιδιών του Ρουσέλ. 

Έχει τρία ετεροθαλή αδέλφια:
* τον Έρικ Κριστόφ Ρουσέλ (γενν. Ιούλιο 1985)
* τη Σαντρίν Ρουσέλ (γενν. Μάιο 1987)
* τη Γιοχάνα Ρουσέλ (γενν. Ιούλιο 1991)
Παρακολούθησε βασική σχολική εκπαίδευση γαλλικού προτύπου στη Λωζάνη και ολοκλήρωσε το μπακαλορεά () το καλοκαίρι του 2003.

## Διαμάχες για την περιουσία Ωνάση
Η μητέρα της Αθηνάς Ωνάση, Χριστίνα, δεν εμπιστεύτηκε ποτέ πλήρως τον Τιερί Ρουσέλ, γεγονός που την οδήγησε να δημιουργήσει ένα διοικητικό συμβούλιο για να ελέγχει τα χρήματα της οικογένειας μέχρι να ενηλικιωθεί η Αθηνά. Οι διαχειριστές που επέλεξε η Χριστίνα για τη διαχείριση της περιουσίας ήταν ο Στέλιος Παπαδημητρίου, ο Παύλος Ιωαννίδης, ο Απόστολος Ζάμπελας και ο Θεόδωρος Γαβριηλίδης. Κατά τη διάρκεια της παιδικής ηλικίας και της εφηβείας της Αθηνάς, όλες οι δαπάνες που έκανε ο πατέρας της για λογαριασμό της (χρησιμοποιώντας χρήματα από την κληρονομιά) έπρεπε να εγκριθούν πρώτα από το συμβούλιο, γεγονός που οδήγησε τον πατέρα της να απειλήσει να μετακομίσει στη Γαλλία, όπου θα έπρεπε να πληρώσει πολύ υψηλότερο φόρο εισοδήματος.

Το 1999, ένα δικαστήριο του Βαντούζ διέταξε τη μεταβίβαση της διαχείρισης της κληρονομιάς της Αθηνάς στην ελεγκτική εταιρεία KPMG Fides με έδρα τη Λουκέρνη της Ελβετίας.Τότε, σε ηλικία 13 ετών, η Ωνάση δήλωσε ότι ένιωθε «μεγάλη απέχθεια για οτιδήποτε ελληνικό». Σε μια από τις λίγες συνεντεύξεις της, που δημοσιεύτηκε στο *Oggi*, ένα ιταλικό περιοδικό, δήλωσε αργότερα ότι για «όλα τα προβλήματα της» έφταιγε το όνομα Ωνάση. Ομοίως, η θετή μητέρα της, Γκάμπι Λαντχάτζε, δήλωσε στην αμερικανική τηλεοπτική εκπομπή 20/20 ότι η Αθηνά της είχε πει «αν μπορούσε να κάψει όλα τα χρήματα του Ωνάση, θα το έκανε».

Στα 18α γενέθλιά της, η Αθηνά ανέλαβε τον έλεγχο της κληρονομιάς της μητέρας της. Μετά τα 21α γενέθλιά της το 2006, οι δικηγόροι της προσπάθησαν ανεπιτυχώς για να την ορίσουν Πρόεδρο του Ιδρύματος Ωνάση, καθώς το διοικητικό συμβούλιο ισχυρίστηκε ότι δεν είχε τα προσόντα και η ίδια αρνήθηκε ότι ήταν κληρονόμος της περιουσίας του Αριστοτέλη Ωνάση. Επικαλούμενοι την κληρονομιά του παππού της στη μνήμη του Αριστοτέλη Ωνάση, οι εκπρόσωποι του συμβουλίου δήλωσαν ότι η Αθηνά δεν είχε καμία σχέση με τον ελληνικό πολιτισμό, τη θρησκεία, τη γλώσσα ή κοινή εμπειρία, καθώς και ότι δεν πήγε ποτέ σε κολέγιο και δεν είχε εργασιακή εμπειρία.
## Παραπομπές


Κατηγορία:Έλληνες αθλητές της ιππασίας
Κατηγορία:Οικογένεια Λιβανού
Α
Έμμα Τίλμαν

Η **Έμμα Τίλμαν** (22 Νοεμβρίου 1892- 28 Ιανουαρίου 2007) ήταν Αμερικανίδα, το γηραιότερο πρόσωπο στον κόσμο από τον Ιανουάριο του 2007 μέχρι το θάνατό της. Ήταν το πρόσωπο που κατείχε τον τίτλο του γηραιότερου προσώπου στον κόσμο μόλις για 4 ημέρες, το πιο βραχύβιο διάστημα όλων των εποχών. Γεννήθηκε στο Gibsonville, στη Βόρεια Καρολίνα και εγκαταστάθηκε στο Κονέκτικατ το 1900. Εκεί η Έμμα εργάστηκε ως υπηρέτρια για την Katharine Hepburn. Η Έμα είχε άλλα 22 αδέρφια. Ένα από αυτά, η Ava, πέθανε σε ηλικία 102 ετών, το 1983,ενώ ο αδερφός της Eugene απεβίωσε το 1996, σε ηλικία 108 ετών. Η Τίλμαν έγινε δεύτερη γηραιότερη γυναίκα στον κόσμο το Δεκέμβριο του 2006 μετά το θάνατο της Ελίζαμπεθ Μπόλντεν. Στις 18 Ιανουαρίου 2007 έγινε η γηραιότερη εν ζωή γυναίκα στον κόσμο, έπειτα από το θάνατο της Καναδής Julie Winnefred Bertrand. Μετά το θάνατο του Πορτορικανού Εμιλιάνο Μερκάδο ντελ Τόρο, έγινε και το γηραιότερο εν ζωή πρόσωπο στον κόσμο, από τις 24 Ιανουαρίου 2007 μέχρι τις 28 Ιανουαρίου 2007, οπότε και πέθανε, σε ηλικία 114 ετών, 2 μηνών και 6 ημερών. Τη διαδέχθηκε στον τίτλο ως η γηραιότερη γυναίκα στον κόσμο αλλά και το γηραιότερο πρόσωπο στον κόσμο, η Ιαπωνίδα Γιόνε Μιναγκάουα που γεννήθηκε στις 4 Ιανουαρίου 1893.

## Παραπομπές


## Πηγές
* https://web.archive.org/web/20070126070037/http://www.iht.com/articles/ap/2007/01/24/america/NA-GEN-US-Oldest-Person.php
* https://web.archive.org/web/20070210173851/http://www.salvationarmy-usaeast.org/SApublish/priority/pr_article.cfm?article_id=204
* Article from The Gerontology Research Group 
* http://www.genarians.com
* http://www.guinnessworldrecords.com
* Find-a-Grave: Emmaline Fanchon May Faust Tillman

Τιλμαν
Τομότζι Τανάμπε

Ο **Τομότζι Τανάμπε** (*田鍋友時*, 18 Σεπτεμβρίου 1895 - 19 Ιουνίου 2009) ήταν Ιάπωνας υπεραιωνόβιος, ο γηραιότερος εν ζωή άνδρας στον κόσμο από τον Ιανουάριο του 2007 έως το θάνατό του. Απέκτησε 8 παιδιά, 25 εγγόνια και 50 δισέγγονα.

## Βιογραφία
Γεννήθηκε στις 18 Σεπτεμβρίου του 1895 στο Μιγιακονόγιο (Miyakonojo), στην επαρχία Μιγιαζάκι και εργάστηκε ως πολιτικός μηχανικός. Στις 12 Ιουνίου του 2006 έγινε ο γηραιότερος Ιάπωνας, μετά το θάνατο του Nijiro Tokuda. Στις 24 Ιανουαρίου 2007, μετά το θάνατο του Εμιλιάνο Μερκάδο ντελ Τόρο από το Πουέρτο Ρίκο, ο Τανάμπε έγινε επίσης ο γηραιότερος άνδρας στον κόσμο, με επιβεβαιωμένη πηγή. Στις 19 Ιουνίου του 2007 μπήκε στο βιβλίο Γκίνες , για το ρεκόρ του γηραιότερου άνδρα στον κόσμο.

Πέθανε στις 19 Ιουνίου του 2009 στον ύπνο του, από καρδιακή προσβολή, στη νότια Ιαπωνία. Ήταν 113 ετών και 274 ημερών. Μετά το θάνατο του Τανάμπε, ο Άγγλος βετεράνος του Πρώτου Παγκοσμίου Πολέμου, Χένρι Όλιγχαμ, έγινε σε ηλικία 113 ετών, ο γηραιότερος άνδρας στον κόσμο.

## Παραπομπές


Ταναμπε
Ακτινόμετρο

Το **Ακτινόμετρο** είναι ειδικό όργανο (συσκευή) που ανήκει στα επίγεια Μετεωρολογικά όργανα με το οποίο επιτυγχάνεται ο προσδιορισμός της Άμεσης, της Διάχυτης και της Ολικής ακτινοβολίας του Ήλιου.

Τα κύρια μέρη των ακτινομέτρων είναι ένα θερμοηλεκτρικό ζεύγος, το οποίο αποτελεί και τον αισθητήρα του οργάνου (sensor), και ένα ευαίσθητο γαλβανόμετρο με το οποίο συνδέεται αυτό το ζεύγος.

## Μέτρηση άμεσης ακτινοβολίας
* Άμεση ακτινοβολία Ηλίου ονομάζεται η προσπίπτουσα στη Γη, απαλλαγμένη από τη Διάχυτη. 
Για τη μέτρηση της "Άμεσης ακτινοβολίας" του Ηλίου το θερμοηλεκτρικό ζεύγος του ακτινομέτρου βρίσκεται μέσα σε μεταλλικό σωλήνα και σε κατάλληλη θέση, κάθετα προς τον άξονα του σωλήνα.
Ο μεν σωλήνας φέρεται επί μεταλλικής βάσης έτσι ώστε να είναι στρεπτός κατακόρυφα, πάνω ή κάτω, η δε μεταλλική βάση είναι και αυτή ομόκεντρα στρεπτή κατά το οριζόντιο επίπεδο (δεξιά ή αριστερά). Η όλη διάταξη μοιάζει σε μικρογραφία με αντιαεροπορικό πυροβόλο.

Με τη δυνατότητα αυτή περιστροφής καθ΄ ύψος και οριζόντια επιτυγχάνεται η σκόπευση του ήλιου με αποτέλεσμα το θερμοηλεκτρικό ζεύγος που είναι συνδεδεμένο με το γαλβανόμετρο να δέχεται μόνο την επίδραση δέσμης παράλληλων ακτίνων του ηλίου που διέρχονται από τον σωλήνα. Ο μεταλλικός σωλήνας χρησιμεύει για την προστασία της θερμοηλεκτρικής στήλης τόσο από την ακτινοβολία περιβάλλοντος (τη διάχυτη ακτινοβολία) όσο και από τους ανέμους.

Ειδικά το ακτινόμετρο που μετρά την "άμεση ακτινοβολία" επειδή σκοπεύει τον Ήλιο ονομάζεται και **Πυρηλιόμετρο**. Τέτοιο όργανο είναι και το Πυρηλιόμετρο Kipp and Zonnen ή Kipp-Zonnen του οποίου η χρήση είναι ευρύτατη

## Μέτρηση διάχυτης ακτινοβολίας
* Διάχυτη ακτινοβολία Ηλίου χαρακτηρίζεται η προερχόμενη από τον περιβάλλοντα και μόνο χώρο.
Για τη μέτρηση της "Διάχυτης ακτινοβολίας" του Ηλίου χρησιμοποιείται Πυρηλιόμετρο με την προσθήκη μικρού δίσκου σκίασης σε κατάλληλη θέση (απόσταση) ώστε ν΄ ανακόπτωνται οι ακτίνες της άμεσης ακτινοβολίας του Ηλίου. 

Επίσης η Διάχυτη ακτινοβολία μπορεί να προσδιορισθεί από την τιμή της "ολικής ακτινοβολίας" αν αφαιρεθεί η τιμή της "άμεσης ακτινοβολίας". Τέτοιο όργανο είναι και αυτό που κατασκευάστηκε σε ελληνικό Πνευματικό Ίδρυμα και έχει "πατεντάρει" το Υπουργείο Παιδείας".

## Μέτρηση ολικής ακτινοβολίας
* Ολική ακτινοβολία Ηλίου χαρακτηρίζεται το σύνολο της άμεσης και διάχυτης ακτινοβολίας του.
Για τη μέτρηση της "Ολικής ακτινοβολίας" του Ηλίου χρησιμοποιείται ακτινόμετρο του οποίου το θερμοηλεκτρικό στοιχείο είναι επίπεδο και οριζόντια (προς το έδαφος) και φέρεται εντός γυάλινης σφαίρας (για την προστασία από ανέμους). Τέτοιο ακτινόμετρο μέτρησης ολικής ακτινοβολίας είναι το ακτινόμετρο Epply, καθώς επίσης και το αντίστοιχο ολικής ακτινοβολίας Kipp-Zonnen.

## Παρατηρήσεις
Όλα τα παραπάνω όργανα δίδουν ενδείξεις (τιμές) τη στιγμή και μόνο της παρατήρησης. Για την αυτόνομη καταγραφή των ενδείξεων χρησιμοποιούνται ανάλογα οι ακτινογράφοι. 

## Δείτε επίσης
* Ακτινοβολία Ηλίου

Κατηγορία:Μετεωρολογικά όργανα
Μιχαήλ Α΄ Κηρουλάριος

Ο **Μιχαήλ Α΄ Κηρουλάριος** (1000 - 21 Ιανουαρίου 1059) ήταν Οικουμενικός Πατριάρχης Κωνσταντινουπόλεως από το 1043 έως το 1059.

## Βιογραφία
Καταγόταν από οικογένεια συγκλητικών και ο ίδιος προοριζόταν για πολιτική σταδιοδρομία. Για το λόγο αυτό απέκτησε σημαντική μόρφωση. Αναμείχθηκε στη συνωμοσία για την ανατροπή του Αυτοκράτορα Μιχαήλ Δ΄ του Παφλαγόνα και για το λόγο αυτό εξορίστηκε μαζί με τον αδελφό του. Μόλις έμαθε ότι ο αδελφός του αυτοκτόνησε, αποφάσισε να καρεί μοναχός, για να αποφύγει περαιτέρω τιμωρίες.

## Πατριαρχία
Με την άνοδο στο θρόνο του Κωνσταντίνου Θ΄ του Μονομάχου, αναδείχθηκε πανίσχυρος σύμβουλός του και κατόπιν εξελέγη Πατριάρχης. Εργάστηκε για το κύρος του Οικουμενικού Πατριαρχείου και την τόνωση του κύρους της πατερικής παράδοσης. Ευρύτερα γνωστός είναι ο Μιχαήλ Κηρουλάριος ως ο Πατριάρχης επί της Πατριαρχίας του οποίου συνετελέσθη το Σχίσμα μεταξύ Δυτικής και Ανατολικής Εκκλησίας.

Ήταν από τους Πατριάρχες που αναμείχθηκαν με αυτοκρατορικό τρόπο στα κοινά. Ο Μιχαήλ Ψελλός αναφέρει ότι του έλειπε μόνο η πορφύρα και τα ερυθρά πέδιλα. Ήρθε σε σύγκρουση με τον Μιχαήλ Ψελλό, ο οποίος υπερασπιζόταν την κλασική ελληνική φιλοσοφία και πολλές φορές τον αποδοκίμαζε και τον ανάγκαζε να υπαναχωρήσει από τις θέσεις του.

Ο αυτοκράτορας Κωνσταντίνος Θ´ ο Μονομάχος του συμπεριφερόταν με φόβο και ο Κηρουλάριος αναμείχθηκε στο ζήτημα της απομάκρυνσής του από τον θρόνο. Όταν όμως επιχείρησε να επιβληθεί στη διάδοχό του, την αυτοκράτειρα Θεοδώρα, αυτή του είπε να περιοριστεί στα εκκλησιαστικά θέματα. Ο διάδοχός της, Μιχαήλ ΣΤ΄ ο Στρατιωτικός, προσπάθησε να ακολουθήσει το παράδειγμά της, αλλά ο Κηρουλάριος του έδειξε την περιφρόνησή του με το να φοράει τα πορφυρά υποδήματα που προορίζονταν για τους αυτοκράτορες και να συμμετάσχει στη συνωμοσία για την αντικατάστασή του από τον Ισαάκιο Α' Κομνηνό. Ως ανταμοιβή, ο Ισαάκιος παρείχε στο Πατριαρχείο τον πλήρη έλεγχο πάνω στον αυτοκρατορικό καθεδρικό ναό της Αγίας Σοφίας.

Όμως, ο Ισαάκιος σύντομα εξοργίστηκε από την αλαζονεία του Κηρουλάριου και, έχοντας πάρει με το μέρος του την κοινή γνώμη, φρόντισε για την απομάκρυνσή του από τον Οικουμενικό Θρόνο. Εξορίστηκε στην Προικόνησο και κατόπιν στην Ίμβρο. Συγκροτήθηκε μάλιστα και δικαστήριο εναντίον του, αλλά δεν πρόλαβε να τον δικάσει, καθώς πέθανε αιφνιδιαστικά από αποπληξία το 1059.

## Ιδιαίτερες αναφορές
Δεν δίστασε να εμπλακεί σε σύγκρουση με τον παπικό θρόνο, όταν επιχειρήθηκε η βίαιη επιβολή των λατινικών εθίμων στις επαρχίες Απουλίας, Καλαβρίας και Σικελίας του οικουμενικού θρόνου.




## Παραπομπές


## Πηγές
* A.Michel, Humbert und Kerullarios τόμ. 2 (1924-1930)
* F.Dvornik, The Fhotian Schism (Καίμπριτζ (1948)
* Β.Φειδάς, Εκκλησιαστική Ιστορία, τόμ. 2ος (Αθήνα 1977)
* Σεβαστή Ζώη, *...Ιερατικός τύραννος -πατριαρχική και μεγάλη ψυχή...Μιχαήλ Ψελλός και Μιχαήλ Κηρουλάριος: οι διακυμάνσεις των σχέσεων των δύο προσωπικοτήτων*,Εώα και Εσπερία, τόμ. 6 (2004-2006), σελ. 235-257
* Οικουμενικό Πατριαρχείο 
* 
* 

## Δείτε επίσης
*Σχίσμα του 1054

Μιχαήλ Α
Κατηγορία:Ορθόδοξοι λόγιοι
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Γιόνε Μιναγκάουα

Η **Γιόνε Μιναγκάουα** ήταν Ιαπωνίδα, η οποία ήταν το γηραιότερο πρόσωπο στον κόσμο μέχρι το θάνατό της.

## Βιογραφία
Γεννήθηκε στο Akaike, στην επαρχία Φουκουόκα στις 4 Ιανουαρίου του 1893. Στις 29 Ιανουαρίου 2007 κατέλαβε τον τίτλο της γηραιότερης γυναίκας και του γηραιότερου προσώπου στον κόσμο, σε ηλικία 114 ετών και 25 ημερών. Η προηγούμενη κάτοχος του τίτλου πέθανε στις 28 Ιανουαρίου 2007, όμως ήταν ήδη 29 Ιανουαρίου στην Ιαπωνία. Η Γιόνε έγινε το γηραιότερο πρόσωπο στην Ιαπωνία τον Απρίλιο του 2005 (όταν πέθανε η Ούρα Κογιάμα). Ζει στο Keijuen, στη γενέτειρά της Akaike, σε οίκο ευγηρίας. Είναι χήρα και είχε 5 παιδιά, τα τελευταία κατάφερε να τα μεγαλώσει πουλώντας άνθη και λαχανικά σε ένα ανθρακωρυχείο. Τα παιδιά της έχουν πεθάνει, όμως η ίδια έχει 6 εγγόνια, 12 δισέγγονα και 2 τρισέγγονα. Η Μιναγκάουα αγαπάει τα πάρτι και τα γλέντια και ενημερώνεται από τον Τύπο και από επιστολές.

Η Μιναγκάουα πέθανε σε ηλικία 114 ετών, στις 13 Αυγούστου του 2007. Στον τίτλο του γηραιότερου προσώπου στον κόσμο τη διαδέχθηκε η Έντνα Πάρκερ.

## Παραπομπές

Μιναγκαουα
Πατριάρχης Αντώνιος Β΄ ο Καυλέας

Ο **Αντώνιος Β΄ ο Καυλέας** (829 - 12 Φεβρουαρίου 901) ήταν Πατριάρχης Κωνσταντινουπόλεως από το 893 έως το 901.

Γεννήθηκε στην Κωνσταντινούπολη το 829 και ανήκε σε επιφανή οικογένεια με φρυγική καταγωγή. Ο πατέρας του, μετά τον γάμο του, χειροτονήθηκε ιερέας. Ο Αντώνιος έλαβε την βασική εκπαίδευση στην Κωνσταντινούπολη και, μετά τον θάνατο της μητέρας του, σε ηλικία 12 ετών, εκάρη μοναχός και μπήκε σε μοναστήρι της Κωνσταντινούπολης. Εκεί ακολούθησε θεολογικές σπουδές και, αφού χειροτονήθηκε από τον Πατριάρχη Μεθόδιο ή τον Ιγνάτιο, έφτασε να γίνει ηγούμενος.

Ήταν άνθρωπος πράος και ευσεβής και διακρίθηκε για την οσιότητα της ζωής του. Υπέπεσε στην προσοχή του Στυλιανού Ζαούτζης, του πανίσχυρου υπουργού του Αυτοκράτορα Λέοντα του Σοφού. Υποστήριξε τον Αυτοκράτορα Λέοντα έναντι του Πατριάρχη Φωτίου, αλλά συνέβαλε και στην ειρήνευση της Εκκλησίας, εργαζόμενος για τη συμφιλίωση των οπαδών των Πατριαρχών Φωτίου και Ιγνατίου. Για τους λόγους αυτούς, μόλις πέθανε ο Πατριάρχης Στέφανος Α΄, αδελφός του Λέοντα του Σοφού, ο τελευταίος τον προώθησε στον Οικουμενικό Θρόνο. Εξελέγη στις 3 Αυγούστου του 893.

Ως Πατριάρχης, συνεκάλεσε Σύνοδο, την οποία παρακολούθησαν και απεσταλμένοι της Ρώμης, η οποία θεώρησε ότι το σχίσμα που προκλήθηκε από τον Φώτιο και τον Ιγνάτιο είχε λήξει, χωρίς όμως να καταδικαστεί κανείς εκ των πρωταγωνιστών του. Όταν ο Αυτοκράτορας Λέων ο Σοφός αποφάσισε να παντρευτεί την Ζωή Ζαούτζαινα, ο Πατριάρχης Αντώνιος αρνήθηκε να ευλογήσει τον νέο γάμο και μάλιστα καθαίρεσε τον ιερέα που τέλεσε το μυστήριο. Το έτος 900 όμως τέλεσε ο ίδιος τον τρίτο γάμο του Αυτοκράτορα. Υποστήριξε τον μοναχισμό και θεμελίωσε (ή ανακαίνισε) τη *Μονή Καυλέα* ή *Καλλέως* ή *Καλλίου*.

Πέθανε στις 12 Φεβρουαρίου 901 και ετάφη στη Μονή αυτή. Θεωρείται ότι είχε το χάρισμα της προφητείας και ότι ήταν θαυματουργός μετά θάνατον. Ανακηρύχθηκε άγιος και η μνήμη του τιμάται στις 12 Φεβρουαρίου και από την Καθολική και από την Ορθόδοξη Εκκλησία.

Βιογραφία του συνέγραψε ο Νικηφόρος Γρηγοράς το 1347.

## Παραπομπές


## Πηγές
* 
* 
* 
* 
* 
* 
* 
* 

## Περαιτέρω ανάγνωση
* 

Αντωνιος Β
Αντώνιος
Κατηγορία:Βυζαντινοί του 9ου αιώνα
Κατηγορία:Βυζαντινοί του 10ου αιώνα
Κατηγορία:Επίσκοποι του 9ου αιώνα
Κατηγορία:Επίσκοποι του 10ου αιώνα
Στράτων Α΄ ο Επιφανής

Ο **Στράτων** ήταν βασιλιάς του ινδοελληνικού βασιλείου από το 130 π.Χ. έως το 110 π.Χ..

Συμβασίλεψε λόγω του ότι ήταν ανήλικος με τη μητέρα του Αγαθόκλεια. Με την ενηλικίωσή του, και αφού είχε πεθάνει και η μητέρα του, ανέλαβε τον θρόνο. Αλλά η διακυβέρνηση του έφερε αναστάτωση το βασίλειο λόγω της ανικανότητάς του να διοικήσει. Κατά τη βασιλεία του ο Αντιαλκίδας, Ευκρατίδης ηγεμόνας των Παροπαμισάδων, εισέβαλε στο βασίλειο του Στράτωνα του και κατέλαβε τα Τάξιλα αναγκάζοντας τον να καταφύγει στην Πενταποταμία (*Παντζάμπ*). Από εκεί έμαθε ότι ο αδελφός του Απολλόδοτος Α΄ του είχε πάρει το θρόνο.

## Πηγές
**Επτά ημέρες* εφημ. Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Ιππόστρατος της Ινδίας

Ο **Ιππόστρατος** ήταν βασιλιάς του ινδοελληνικού βασιλείου. Βασίλεψε από το 85 π.Χ. έως το 70 π.Χ. Το βασίλειο του περιελάμβανε ήταν βασισμένο στην Πενταποταμία.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Ζαν Καλμάν

Η **Ζαν Καλμάν** (*Jeanne Louise Calment*, Αρλ, 21 Φεβρουαρίου 1875 – Αρλ, 4 Αυγούστου 1997) ήταν Γαλλίδα υπεραιωνόβια, το μακροβιότερο επιβεβαιωμένα πρόσωπο στην ιστορία. Έζησε 122 χρόνια και 164 ημέρες.

Παντρεύτηκε τον δεύτερό της εξάδελφο Φερνάν Καλμάν (*Fernand Calment*) το 1896, και το μοναδικό της παιδί, η Ιβόν, επέζησε και πέθανε το 1934. Το εγγόνι της σκοτώθηκε σε δυστύχημα με μοτοσικλέτα το 1963. Το 1965, μην έχοντας απογόνους, η Καλμάν παραχώρησε σαν ενοίκιο το διαμέρισμά της σε κάποιο δικηγόρο, τον *Φρανσουά Ραφρέ* και συμφώνησε να της δίνει ενοίκιο ενός μήνα μέχρι το θάνατό της. Ο Ραφρέ όμως πέθανε πριν από εκείνην, το 1995 και η σύζυγός του συνέχισε να πληρώνει το ενοίκιο. 

Το 1985, η Καλμάν πήγε σε οίκο ευγηρίας, καθώς έζησε μόνη της ως την ηλικία των 110. Το 1988, έγινε για πρώτη φορά διάσημη και αποκάλυψε στους δημοσιογράφους ότι στα νιάτα της είχε γνωρίσει το μεγάλο Ολλανδό ζωγράφο Βίνσεντ βαν Γκογκ.
Σε ηλικία 113 ετών, πρωτομπήκε στο βιβλίο των ρεκόρ Γκίνες το 1989, χρονιά όμως που της στερήθηκε ο τίτλος του μακροβιότερου ανθρώπου στον κόσμο, ο οποίος δόθηκε στην Κάρι Γουάιτ (1874 ή 1888 - 14 Φεβρουαρίου 1991). 
Το 1991 επανέκτησε τον τίτλο η Καλμάν και στις 17 Οκτωβρίου 1995 έφτασε τα 120 χρόνια και 238 ημέρες και έγινε το μεγαλύτερο σε ηλικία πρόσωπο στην ιστορία. Ξεπέρασε τον Σιγκετσίγιο Ιζούμι από την Ιαπωνία, που φέρεται να έζησε 120 έτη και 237 ημέρες. Σε ηλικία 114 ετών, εμφανίστηκε για λίγο στο ρόλο της ίδιας στο φιλμ *Vincent and Me...*

Το 1995 κυκλοφόρησε το γαλλικό ντοκιμαντέρ *Beyond 120 Years with Jeanne Calment*, και το 1996, ο οίκος ευγηρίας που ζούσε κυκλοφόρησε το CD *Time's Mistress*. Πέθανε στην Αρλ, στις 4 Αυγούστου 1997.

## Παραπομπές


## Βιβλιογραφία
* 
* 

Καλμαν
Κατάλογος χωρών κατά δείκτη ανθρώπινης ανάπτυξης (2007)

Αυτός είναι ένας κατάλογος των χωρών του κόσμου κατά την κατάταξή τους στην Έκθεση για την Ανθρώπινη Ανάπτυξη (Human Development Report) του 2007 με βάση στα στοιχεία του 2005.

Ο Δείκτης Ανθρώπινης Ανάπτυξης (*Human Development Index*, HDI) αποτελεί μέτρο σύγκρισης του προσδόκιμου ηλικίας, του αλφαβητισμού, της εκπαίδευσης και της ποιότητας ζωής ανά τον κόσμο. Με βάση αυτόν το Δείκτη, γίνεται χαρακτηρισμός μιας χώρας σε υπανάπτυκτη ή αναπτυσσόμενη ή   αναπτυγμένη. 

Ο δείκτης ξεκίνησε να μετράται για πρώτη χρονιά το 1990 από τον Πακιστανό οικονομολόγο Μαχμπούμπ ουλ Χακ. Οι χώρες (σχεδόν όλα τα Μέλη του ΟΗΕ και μερικά ειδικά εδάφη) διαιρούνται σε τρεις κύριες κατηγορίες με βάση το Δείκτη HDI: **<span style="color:#090">Με Υψηλή</span>**, **<span style="color:#fc0">Με Μέση</span>** και **<span style="color:#e0584e">Με χαμηλή</span>** ανθρώπινη ανάπτυξη.

Η τελευταία έκθεση δημοσιεύτηκε στις 27 Νοεμβρίου του 2007. Πρώτη στον κατάλογο των χωρών είναι η Ισλανδία και τελευταία η Σιέρα Λεόνε.

## Πλήρης κατάλογος χωρών
*  = αύξηση με βάση τα στοιχεία του 2005  (δημοσιεύτηκαν το 2007) - σε σύγκριση με τα στοιχεία του 2004  (δημοσιεύτηκαν το 2006).
*  = στοιχεία του 2005  (δημοσιευμένα το 2007) που παρέμειναν ίδια με τα στοιχεία του  2004  (δημοσιεύτηκαν το 2006).
*  = μείωση με βάση στα στοιχεία του 2005  (δημοσιευμένα το 2007) - σε σύγκριση με τα στοιχεία του 2004 (δημοσιεύτηκαν το 2006).

### Υψηλή ανάπτυξη

### Μεσαία ανάπτυξη

### Χαμηλή ανάπτυξη

### Μη υπολογισμένα από τα Ηνωμένα Έθνη

{| class="wikitable" style="text-align:center"
! width="250px" | Χώρα 
! width="75px" | HDI
! Έτος δημοσίευσης
|-
||| 0,925||2006 (με βάση τα στοιχεία του 2004)
|-
|||0,909||2006 (με βάση τα στοιχεία του 2004)
|-
|20px| Μαυροβούνιο||0,799||2005 (με βάση τα στοιχεία του 2004)

## Παραπομπές


ΔΑΑ
Ιουλιανό ημερολόγιο

Το **Ιουλιανό ημερολόγιο**, κοινώς αναφερόμενο ως **Παλαιό ημερολόγιο**, εισήχθη από τον Ιούλιο Καίσαρα το 46 π.Χ. (708 AUC) και αποτελούσε μεταρρύθμιση του ρωμαϊκού ημερολογίου. Άρχισε να ισχύει το 45 π.Χ. και δέχθηκε αρκετές τροποποιήσεις μέχρι να πάρει την τελική του μορφή το 8 μ.Χ.

## Ιστορικά στοιχεία - Προσδιορισμοί
Στη δημιουργία του ημερολογίου ο Ιούλιος Καίσαρας είχε τη βοήθεια του Έλληνα αστρονόμου Σωσιγένη, από την Αλεξάνδρεια της Αιγύπτου, ο οποίος βασίστηκε στους υπολογισμούς του Ιππάρχου, σύμφωνα με τους οποίους η διάρκεια ενός έτους ισούτο με 365,242 ημέρες. Το Ιουλιανό ημερολόγιο, που έχει 365 ή 366 ημέρες, διαφέρει από το διάδοχό του Γρηγοριανό μόνο στον προσδιορισμό των δίσεκτων ετών. Στο Ιουλιανό ημερολόγιο κάθε θετικό έτος διαιρούμενο με το 4 είναι δίσεκτο. Τα αρνητικά χρόνια είναι δίσεκτα, εάν διαιρούμενα με το 4 αφήνουν υπόλοιπο 3. Οι ημέρες στο ημερολόγιο αυτό θεωρούνται ότι αρχίζουν τα μεσάνυχτα.

Στο Ιουλιανό ημερολόγιο το μέσο έτος έχει διάρκεια 365,25 ημερών. Συγκρινόμενο με την πραγματική διάρκεια του ηλιακού έτους των 365,242199 ημερών, προκύπτει σωρευτικά ένα σφάλμα μιας ημέρας κάθε 129 χρόνια (το Ιουλιανό καθυστερεί σε σχέση με το ηλιακό).

## Πίνακας μηνών

## Παραπομπές


## Δείτε επίσης
* Γρηγοριανό ημερολόγιο
* Ορθόδοξοι Παλαιοημερολογίτες

## Εξωτερικοί σύνδεσμοι


Κατηγορία:Ημερολόγια
Κατηγορία:Συστήματα χρονολόγησης
Αντιαλκίδας της Ινδίας

Ο **Αντιαλκίδας** ήταν Έλληνας του ινδοελληνικού βασιλείου με βάση τις Παροπαμισάδες. Είχε διπλωματικές σχέσεις με τα γειτονικά ινδικά βασίλεια και μεγάλη αντιπαλότητα με τα γειτονικά ινδοελληνικά βασίλεια. Βασίλεψε από το 115 π.X. μέχρι το 100 π.X. και ήταν γιος του Ηλιοκλή Β΄. Εισέβαλε στο βασίλειο του Στράτωνα Α΄ και τον έδιωξε, καταλαμβάνοντας τα Τάξιλα. Υποστήριξε τον Βραχμανισμό.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Ιτέα

Το όνομα **Ιτέα** είναι τοπωνύμιο που προέρχεται από το όνομα του ομώνυμου δένδρου (ιτιά). Με αυτό είναι γνωστοί οι εξής οικισμοί στην Ελλάδα:

*Ιτέα Άρτας
*Ιτέα Γρεβενών
*Ιτέα Έβρου
*Ιτέα Ευρυτανίας
*Ιτέα Ιωαννίνων
*Ιτέα Καρδίτσας
*Ιτέα Λάρισας
*Ιτέα Ροδόπης
*Ιτέα Φλώρινας
*Ιτέα Φωκίδας

## Δείτε επίσης
*Ιτέα Ακαμαντίδας, αρχαίος αττικός δήμος της Ακαμαντίδας φυλής.
*Ιτέα Αντιοχίδας, αρχαίος αττικός δήμος της Αντιοχίδας φυλής.
*Ιτιές Πάτρας, συνοικία της Πάτρας, παλαιότερα γνωστές ως Ιτέαι ή και Ετιές.
*Ιτιά Ευρυτανίας στο δήμο Καρπενησίου.

Κατηγορία:Αποσαφηνίσεις ελληνικών τοπωνυμίων
Ερμαίος της Ινδίας

Ο **Ερμαίος** ήταν γιος του Αμύντα και Έλληνας ηγεμόνας του ινδοελληνικού βασιλείου από το 50 π.Χ. έως το 30 π.Χ. Παντρεύτηκε την *[[Καλλιόπη της Ινδίας|Καλλιόπη]]*, κόρη του Ιππόστρατου και ένωσε τα ελληνικά βασίλεια της περιοχής σε ένα, σταματώντας ανταγωνισμό και διχασμό πολλών χρόνων. Στο τέλος της βασιλείας του το βασίλειο του δεν άντεξε τις νομαδικές επιδρομές και είχε συρρικνωθεί τόσο, ώστε είχε περιοριστεί στην κοιλάδα της Καμπούλ. Τελικά το 30 π.Χ. το βασίλειο κατέρρευσε.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Μονάρχες της Ασίας
Αγαθόκλεια της Ινδίας

Η **Αγαθόκλεια** ήταν βασίλισσα του ινδοελληνικού βασιλείου. Υπήρξε σύζυγος του Μενάνδρου Α' του Σωτήρα, και συμβασίλευψε  με τον γιο της τον Στράτωνα. Ουσιαστικά αυτή κυβερνούσε έως τον θάνατό της, αφού ο Στράτων ήταν ανήλικος. 

## Πηγές
* *Επτά ημέρες* Εφημερίδα Καθημερινή (29/12/1996)
* *Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Αγαθοκλεια
Μένανδρος ο Σωτήρ

Ο **Mένανδρος Α' ο Σωτήρας** (ή **Μιλίντα** στα ινδικά) ήταν Έλληνας βασιλιάς του Ινδοελληνικού βασιλείου από το 163 π.Χ. έως το 145 π.Χ.. 

Γεννήθηκε στους Παροπαμισάδες, περιοχή του ελληνικού βασιλείου της Βακτριανής, και είναι άγνωστο το μεγαλύτερο μέρος της ζωής του πριν γίνει βασιλιάς. Καταγόταν από φτωχή οικογένεια και από μικρός ακολούθησε το επάγγελμα του στρατιωτικού. Όταν ο Ευκρατίδης εισέβαλε στη Βακτρία και έφτασε μέχρι την πρωτεύουσα, τα Τάξιλλα, ο Μέναδρος κλήθηκε να τον αντιμετωπίσει. Ο Μέναδρος κατάφερε να καθηλώσει το στράτευμα του Ευκρατίδη και διεξήγαγε μαζί του πολλές μάχες χωρίς όμως ουσιαστική επικράτηση ενός από τους δύο αντιπάλους. Την ίδια περίοδο οι Πάρθοι, βλέποντας τη διαμάχη, εισέβαλαν στο βασίλειο του Ευκρατίδα αναγκάζοντάς τον να εγκαταλείψει τη Βακτρία, κάνοντας συνθήκη με τον Μένανδρο. Ο Μένανδρος ανακηρύχθηκε βασιλιάς και παντρεύτηκε την Αγαθόκλεια, χήρα του προηγούμενου βασιλιά Αγαθοκλή. 

Έκοψε νομίσματα με ελληνικές παραστάσεις, με την ένδειξη «ΒΑΣΙΛΕΩΣ ΣΩΤΗΡΟΣ ΜΕΝΑΝΔΡΟΥ» (και στην πίσω πλευρά σε κχαρόσθι την ένδειξη «ΜΑΧΑΡΑΓΙΑ ΝΤΑΡΜΙΚΑΣΑ ΜΕΝΑΝΤΡΑΣΑ», όπου αναφέρεται η έννοια του ντάρμα ως μετάφραση του «δικαίου») ή συχνότερα «ΒΑΣΙΛΕΩΣ ΣΩΤΗΡΟΣ ΜΕΝΑΝΔΡΟΥ» (και στην πίσω πλευρά η ένδειξη «ΜΑΧΑΡΑΓΙΑ ΤΡΑΤΑΣΑ ΜΕΝΑΝΤΡΑΣΑ»). Ασπάστηκε και προώθησε τον Βουδισμό. Έχει γραφτεί ένα ινδικό έπος (αγνώστου συγγραφέα) για τον Μέναδρο, το Μιλίντα Πάνχα, το οποίο αναφέρεται στη συνομιλία του Μενάδρου με τον Ινδό σοφό Ναγκασένα. Διεξήγαγε πολλές μάχες με τα γειτονικά κράτη και προσθέτοντας νέα εδάφη στο βασίλειό του. Πέθανε το 145 π.Χ., κατά τη διάρκεια εκστρατείας.

## Πηγές
* *Επτά ημέρες* Εφημερίδα Καθημερινή (29/12/1996)
* *Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004
* Περιοδικό *Στρατιωτική Ιστορία*, τεύχος 127 Μαρτίου 2007, σελίδες 18 έως 29.

* Το "Μιλίνδα Πάνχα" στα Αγγλικά. Επιμέλεια: Μπίκχου Πεσάλα. (The debate of King Milinda: an abridgement of the Milindapanha by Bhikkhu Pesala.Εκδόθηκε το 2001 για ελεύθερη διανομή μέσω διαδικτύου από το Inward Path, Πενάνγκ Μαλαισίας, ISBN 983-9439-50-2. Πρώτη έκδοση 1991, από τις εκδόσεις Motilal Banarsidass, Δελχί, ISBN 81-208-0893-2).

Κατηγορία:Έλληνες Βουδιστές
Τζον Χάουαρντ

Ο **Τζον Χάουαρντ** (*John Howard*, γενν. 26 Ιουλίου 1939) ήταν τετράκις πρωθυπουργός και ο πιο πετυχημένος πολιτικός (στη σύγχρονη εποχή) στη χώρα του Αυστραλία, αλλά και σε παγκόσμιο επίπεδο.

## Βιογραφία
Γεννήθηκε σε προάστιο του Σίδνεϊ το 1939. Σπούδασε νομικά στο Πανεπιστήμιο του Σίδνεϊ και το 1971 νυμφεύθηκε την Τζάνετ Πάρκερ, με την οποία απέκτησαν 3 παιδιά. Εξελέγη βουλευτής το 1974. Ένα χρόνο μετά έγινε Υπουργός για θέματα Επιχειρήσεων και Καταναλωτών στην κυβέρνηση του Φρέιζερ, ενώ το 1977, σε ηλικία 38 ετών, έγινε υπουργός Οικονομικών, κερδίζοντας το παρατσούκλι *the boy Treasurer*. Το 1982 εξελέγη Αντιπρόεδρος του Φιλελεύθερου Κόμματος.

### Πρωθυπουργία
Έγινε ο 25ος πρωθυπουργός της Αυστραλίας στις 11 Μαρτίου 1996 και κατάφερε να επανεκλεγεί τα έτη 1998, 2001 και 2004. Έγινε ηγέτης του Φιλελεύθερου Κόμματος το 1995, θέση που είχε και την περίοδο 1985-89. Μετά τη νίκη του στις εκλογές της 9ης Οκτωβρίου 2004, επανεξελέγη για 4η φορά στην πρωθυπουργία.

Τήρησε φιλοαμερικανική στάση και έστειλε στρατό τόσο στο Ανατολικό Τιμόρ (ως ειρηνευτική δύναμη), όσο και στο Ιράκ. Στο εσωτερικό, το 2005 αποκαλύφθηκε ότι απελάθηκαν αρκετοί διανοητικά ανάπηροι πολίτες κατά τη διακυβέρνησή του, πράγμα που προκάλεσε σάλο, ενώ περιόρισε την οπλοφορία, έπειτα από το επεισόδιο μαζικών πυροβολισμών στο Πορτ Άρθουρ με 35 νεκρούς. 

Η κυβέρνηση του Τζον Χάουαρντ αρνήθηκε να υπογράψει το Πρωτόκολλο του Κιότο για την προστασία του περιβάλλοντος, μείωσε δραστικά, δια νόμου, τα δικαιώματα των μισθωτών και επικρίθηκε για τη σκληρή της στάση απέναντι στους Αυστραλούς ιθαγενείς και τους μετανάστες. Γενικότερα χαρακτηρίστηκε φιλοπόλεμος ηγέτης, με περιορισμένη ευαισθησία σε θέματα περιβάλλοντος και ανθρωπίνων δικαιωμάτων.

Ηττήθηκε στις εκλογές στις 24 Νοεμβρίου 2007 και αποχώρησε από την πρωθυπουργία και από την ηγεσία του Φιλελεύθερου Κόμματος. Τον διαδέχθηκε στην πρωθυπουργία ο Κέβιν Ραντ.

### Μετέπειτα χρόνια
Σήμερα ο Χάουαρντ είναι πρόεδρος της Διεθνούς Δημοκρατικής Ένωσης, δηλαδή του διεθνούς οργανισμού των κεντροδεξιών κομμάτων. Έγινε μέλος του Τάγματος της Αξίας, μίας διάκρισης περιορισμένου αριθμού μελών. Στις 26 Οκτωβρίου 2010 κυκλοφόρησε την αυτοβιογραφία του με τίτλο "Lazarus Rising: A Personal and Political Autobiography".

## Παραπομπές


## Εξωτερικοί σύνδεσμοι
* 
* Ο Τζον Χάουαρντ στα Αρχεία Πρωθυπουργών της Αυστραλίας

Κατηγορία:Πρωθυπουργοί της Αυστραλίας
Κατηγορία:Αυστραλοί αυτοβιογράφοι
Λάχανο

Το **λάχανο** (επιστ. ***Κράμβη η λαχανώδης'' ποικ. η ''κεφαλωτή***, ***Brassica oleracea'' var. ''capitata***) είναι φυτό διετές, ποώδες και ανήκει στην οικογένεια) των Κραμβοειδών. 
Στην Κύπρο το λάχανο είναι γνωστό ως **κραμπί**.
## Περιγραφή
Ο βλαστός του είναι κοντός και δεν ξεπερνάει τα 35 εκατοστά μέχρι να ανθοφορήσει.

Τα φύλλα του βρίσκονται το ένα πάνω στο άλλο με στήριγμα ένα σαρκώδες στέλεχος που αποτελεί τον κύριο άξονα του λάχανου.

Τη δεύτερη άνοιξη βγαίνει στη μέση ένα σκληρό στέλεχος που φέρει μικρά άνθη.

Η αναπαραγωγή γίνεται με σπόρο είτε απευθείας σε χωράφι είτε σε φυτώρια ή σπορεία. Όταν το φυτάριο αποκτήσει 5-6 φύλλα τότε γίνεται μεταφύτευση και στη συνέχεια άρδευση.

Οι απαιτήσεις του λάχανου σε νερό είναι μεγάλες. Πρέπει να ποτίζεται τακτικά αλλά κανονικά γιατί μεγάλες ποσότητες νερού πιθανόν να προκαλέσουν μεγάλη επέκταση των ριζών και εξασθένιση του φυτού.

Το λάχανο αναπτύσσεται κανονικά σε θερμοκρασίες από 15-18 βαθμούς Κελσίου.
Το φυτό αντέχει σε χαμηλές θερμοκρασίες, ενώ μία ποικιλία αντέχει και μέχρι τους –10 βαθμούς Κελσίου.

## Στη μαγειρική
Το λάχανο είναι από τα κυριότερα λαχανικά και καλλιεργείται σε όλες τις Εύκρατες περιοχές . Τρώγεται είτε ωμό σε σαλάτες είτε μαγειρεμένο.

Η γνωστή λαχανοσαλάτα (*coleslaw*, κόλσλο) έχει προέλευση από την Ολλανδία. Η λαχανόσουπα είναι ευρέως διαδεδομένη σε πολλές χώρες, οι λαχανοντολμάδες είναι παραδοσιακό Ελληνικό πιάτο και μία λαχανόσουπα με μανιτάρια τρώγεται παραδοσιακά στη Πολωνία την παραμονή της πρωτοχρονιάς και την Ανάσταση. 

Το λάχανο είναι πλούσιο σε βιταμίνη C και ανόργανα στοιχεία απαραίτητα για τη σωστή λειτουργία του πεπτικού συστήματος . 

Έχουν αναπτυχθεί πολλές ποικιλίες λάχανου που χαρακτηρίζονται από την εποχή, τη πρωιμότητα (πρώιμες ή όψιμες), το σχήμα (κωνική, σφαιρική), το βάρος (από μισό έως 6 κιλά), το χρώμα (λευκό ή μώβ) και την υφή της κεφαλής (σκληρή ή μαλακή).

## Καλλιέργεια στην Ελλάδα
Στην Ελλάδα καλλιεργούνται κυρίως άσπρες φθινοπωρινές ποικιλίες όπως Γιαννιώτικα, Αλσατίας, Πρώιμα Νάντης, άσπρα Σαβοΐας και άλλες. 
Η έκταση καλλιέργειας φτάνει τα 8.000 στρέμματα περίπου με παραγωγή γύρω στους 130.000 τόνους.

## Μυθολογία
Ένας αρχαιοελληνικός μύθος, βασισμένος στην Ιλιάδα, αφηγείται την ιστορία του Διονύσου, ο οποίος δεν έγινε δεκτός με ενθουσιασμό στο κατακτητικό του ταξίδι στη Θράκη. Με τη βοήθεια μιας αγέλης, ο φιλοπόλεμος βασιλιάς των Ηδωνών, ο Λυκούργος, αναχαίτισε το στρατό του θεού, μέχρι που ο Διόνυσος αναγκάστηκε να αναζητήσει καταφύγιο στη σπηλιά της θαλάσσιας νύμφης Θέτιδας. 
Ο Λυκούργος, έξαλλος από τη νίκη του, άρχισε να λεηλατεί και να καταστρέφει ό,τι νόμιζε πως ήταν τα ιερά αμπέλια του θεού, αλλά αποδείχτηκε ότι ήταν τα πόδια του Δρύα, του ίδιου του του γιου. Ο Διόνυσος τιμώρησε τον βασιλιά για το ανοσιούργημά του, προκαλώντας φοβερή ξηρασία στη Θράκη, το μένος του ήταν τόσο μεγάλο, που κατευνάστηκε μόνο με τον θάνατο του Λυκούργου. 
Βασανισμένος και διαμελισμένος από τους υπηκόους του, ο Λυκούργος πριν πεθάνει έκλαιγε από πόνους και από τα δάκρυά του ξεπετάχτηκαν λάχανα.

## Παραπομπές


## Εξωτερικοί σύνδεσμοι
* 
* 

Κατηγορία:Λαχανικά
Κατηγορία:Κράμβη
RKWard

Το **RKWard** είναι ένα εύκολο στη χρήση πρόγραμμα στατιστικής και ανάλυσης δεδομένων που χρησιμοποιεί ως μηχανή υποστήριξης (backend) την γλώσσα και περιβάλλον στατιστικής R, μία πολύ δυνατή, αλλά και σχετικά δύσκολη γλώσσα σεναρίων με κύριο ενδιαφέρον τις στατιστικές συναρτήσεις. Το RKWard προσπαθεί να συνδυάσει τη δύναμη της γλώσσας R με την ευκολία της χρήσης των εμπορικών στατιστικών πακέτων.

Παρότι μπορεί να τρέξει σε διάφορα περιβάλλοντα σχεδιάστηκε για και εντάσσεται στο περιβάλλον εργασίας KDE 4.

## Εξωτερικοί σύνδεσμοι
*RKWard home
*RKward Wiki
*The KDE website
*The R Project for Statistical Computing

## Παραπομπές


Κατηγορία:Ελεύθερο λογισμικό προγραμματισμένο σε C++
Κατηγορία:Ελεύθερο λογισμικό
Κατηγορία:Λογισμικό εφαρμογών
Κατηγορία:Στατιστικό λογισμικό
Μπρόκολο

Το **μπρόκολο** είναι ετήσιο φυτό της οικογένειας των Κραμβοειδών (Σταυρανθών) του γένους Κράμβη (*Brassica*).
Είναι ένα είδος λάχανου και προήλθε από το άγριο λάχανο μετά από συνεχείς καλλιέργειες που είχαν βάση την εξέλιξη των ταξιανθιών.
Η καταγωγή του είναι από την Ιταλία εξ ου και η επιστημονική του ονομασία *Κράμβη η λαχανώδης ποικ. η ιταλική* (*Brassica oleracea var. italica*). Είναι ένα γρήγορα αναπτυσσόμενο φυτό ύψους 50-90 εκατοστών και φέρει πυκνές ταξιανθίες στο άκρο του κεντρικού άξονα και των κλαδιών.
## Μορφολογία
Τα χρώματα στις ανθοκεφαλές ποικίλουν από πράσινη, μωβ ή σκούρο πορτοκαλί ανάλογα με το είδος.

Υπάρχουν πολλές ποικιλίες που καλλιεργούνται στις Εύκρατες και ψυχρές περιοχές αφού το μπρόκολο είναι ανθεκτικό στις χαμηλές θερμοκρασίες.

Ο πολλαπλασιασμός του γίνεται με τη σπορά είτε απευθείας στους αγρούς είτε σε σπορεία και στη συνέχεια, αφού βγουν τα φυτάρια, γίνεται η μεταφύτευση.
Το μπρόκολο ευνοείται από την υγρασία και θέλει καλό πότισμα όταν φυτευτεί.
Η συγκομιδή των ανθοκεφαλών γίνεται 60-100 μέρες μετά από το φύτεμα ανάλογα με τις καιρικές συνθήκες και την ποικιλία.

## Χρήση στη μαγειρική
Η γεύση του μπρόκολου είναι κάτι ενδιάμεσο μεταξύ λάχανου και κουνουπιδιού.
Τρώγεται βραστό ως σαλάτα, μαγειρεμένο, ωμό και στο ξύδι (τουρσί).

## Καλλιέργεια
Οι Η.Π.Α έχουν τη μεγαλύτερη παραγωγή στον κόσμο και ακολουθούν η Ιταλία, όπου είναι ιδιαίτερα αγαπητό και η Ισπανία.

Στην Ελλάδα τα τελευταία χρόνια αναπτύχθηκε πολύ η καλλιέργεια αφού αυξήθηκε και η ζήτηση.

## Διατροφική αξία
Το μπρόκολο ανήκει στα πλέον πλούσια σε τροφικά συστατικά λαχανικά και είναι πλούσιο, ανάμεσα σε άλλα, σε αντιοξειδωτικά και το καροτινοειδές λουτεΐνη. Μεταξύ των αντιοξειδωτικών έχει ανιχνευθεί η σουλφοραφάνη που σε πολλές μελέτες έχει αποδειχθεί πως έχει δράση αντικαρκινική. (Σουηδικό περιοδικό Näringsmedicinskt tidskrift nr 5 - 2006).

Διατροφικές πληροφορίες ανά 100g (Πηγή: Σουηδική Υπηρεσία Ελέγχου Τροφίμων/Livsmedelsverket)

Ουσία                        Τιμή   Μονάδα
*Ενέργεια                     147     kJ
*Ενέργεια                      35     kcal
*Πρωτεΐνες                     3,5    g
*Υδατάνθρακες                  3,1    g
*Λίπη                          0,3    g
*Βιταμίνη Ε, (Άλφα-τοκοφερόλη) 0,36   mg
*Καροτένιο                     920    μg
*Θειαμίνη                      0,8    mg
*Ριβοφλαβίνη                   0,12   mg
*Βιταμίνη C (Ασκορβικό οξύ)    83     mg
*Βιταμίνη Β3 (Νιασίνη)         0,6    mg
*Ισοδύναμα Νιασίνης            1,2    mg
*Βιταμίνη Β6 (Πυριδοξίνη)      0,21   mg
*Βιταμίνη Β9 (Φολικό οξύ)      175    μg
*Φωσφόρος                      81     mg
*Σίδηρος                       0,66   mg
*Κάλιο                         332    mg
*Ασβέστιο                      62     mg
*Μαγνήσιο                      23     mg
*Νάτριο                        4      mg
*Σελήνιο                       0,5    μg
*Ψευδάργυρος                   0,4    mg
*Ιώδιο                         1      μg

## Πηγές
*Σουηδική Υπηρεσία Ελέγχου Τροφίμων/Livsmedelsverket

## Εξωτερικοί σύνδεσμοι
* 
* 

Κατηγορία:Λαχανικά
Κατηγορία:Σαλάτες
Κατηγορία:Κράμβη
Κατηγορία:Ευρωπαϊκή χλωρίδα
Ρόανοκ

Με το όνομα **Ρόανοκ** φέρονται:

*Ρόανοκ: Πόλη των ΗΠΑ, στη πολιτεία Βιρτζίνια
*Ρόανοκ: Ποταμός των ΗΠΑ πλησίον της Χάλιφαξ και
*Ρόανοκ: Νεότερος τύπος ελαφρού καταδρομικού πλοίου.
Ρόανοκ (πλοίο)

Με το όνομα **Ρόανοκ** χαρακτηρίσθηκε νεότερος πρωτοποριακός τύπος ελαφρού καταδρομικού από το ομώνυμο πολεμικό πλοίο των ΗΠΑ του οποίου ο κύριος οπλισμός είναι "διπλής ενεργείας", όπως χαρακτηρίστηκε, δηλαδή είναι κατάλληλος και για βολές επιφανείας και για αντιαεροπορικές.

Το Ρόανοκ καθελκύστηκε στις 16 Ιουνίου του 1947 και η ολοκλήρωση του εξοπλισμού του ένα χρόνο μετά. Τα κύρια χαρακτηριστικά του ενδιαφέροντος αυτού τύπου πλοίου ήταν τα εξής:
:Εκτόπισμα: 14.700 τόνοι
:Οπλισμός: 12 πυροβόλα των 152 χιλ. διπλής ενεργείας διατεταγμένα σε 6 δίδυμους πύργους κατά τον διαμήκη άξονα, (3 προς πρώρα και 3 προς πρύμνη), 12 αυτοματικά αντιαεροπορικά πυροβόλα των 76 χιλ. σε 6 δίδυμους κιλλίβαντες και 68 αυτοματικά πυροβόλα των 40 χιλ. σε τετράδυμους κιλλίβαντες. Στα πυροβόλα των 152 χιλ. εισήλθε ένας νέος τύπος μηχανισμού αυτόματης τροφοδοσίας με συνέπεια την μεγάλη ταχυβολία.
:Πρόωση: Το προωστήριο σύστημα του πλοίου αυτού αποτελούν 4 στροβιλοκίνητες ατμομηχανές ιπποδύναμης 120.000 ίππων παρέχοντας έτσι ταχύτητα στο πλοίο μεγαλύτερη από 32 κόμβους.

Τα καταδρομικά πλοία του τύπου αυτού λόγω του μεγάλου όγκου (δύναμης) του αντιαεροπορικού πυρός και κυρίως επειδή μπορούν να βάλλουν με τον κύριο οπλισμό τους προσβάλλοντα από μεγάλο ύψος βομβαρδιστικά κρίθηκαν αναγκαία για την συνοδεία αεροπλανοφόρων, χωρίς αυτό να σημαίνει ότι είναι λιγότερο κατάλληλα και για καταδρομικές αποστολές εναντίον πλοίων επιφανείας.

Κατηγορία:Πολεμικά πλοία των ΗΠΑ
Κατηγορία:Καταδρομικά